CELEX: C2006/074/03
Language: hu
Date: 2006-03-25 00:00:00
Title: C-434/05. sz. ügy: A Hoge Raad (Hollandia)  2005. december 2-i  határozatával a Stichting Regionaal Opleidingen Centrun Noord-Kennemerland/West-Friesland (Horizon College) kontra Staatssecretaris van Financiën ügyben benyújtott előzetes döntéshozatal iránti kérelem

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/2
            
         A Hoge Raad (Hollandia) 2005. december 2-i határozatával a Stichting Regionaal Opleidingen Centrun Noord-Kennemerland/West-Friesland (Horizon College) kontra Staatssecretaris van Financiën ügyben benyújtott előzetes döntéshozatal iránti kérelem
   (C-434/05. sz. ügy)
   (2006/C 74/03)
   Az eljárás nyelve: holland
   A Hoge Raad (Hollandia) a Bíróság Hivatalához 2005. december 5-én érkezett, 2005. december 2-i határozatával az előtte Stichting Regionaal Opleidingen Centrun Noord-Kennemerland/West-Friesland (Horizon College) és a Staatssecretaris van Financiën között folyamatban lévő eljárásban előzetes döntéshozatal iránti kérelmet nyújtott be az Európai Közösségek Bíróságához.
   A Hoge Raad (Hollandia) a következő kérdésekről kéri a Bíróság döntését:
   
               1)
            
            
               Úgy kell-e értelmezni a hatodik irányelv (1) 13. cikke A. része (1) bekezdésének i) pontját, hogy az „oktatási tevékenységet végez” kifejezés egyaránt magában foglalja azt, ha egy tanárt abból a célból bocsátanak valamely oktatási intézmény rendelkezésére, hogy ott ezen intézmény irányítása alatt átmeneti oktatási feladatokat lásson el?
            
         
               2)
            
            
               Az első kérdésre adott nemleges válasz esetén úgy kell-e értelmezni az „azzal szorosan összefüggő szolgáltatásokat”, hogy az magában foglalja az első kérdésben említett szolgáltatásokat?
            
         
               3)
            
            
               A kérdésre adandó válasz szempontjából jelentősségel bír-e az a körülmény, hogy a tanárt biztosító személy maga is oktatási intézmény?
            
         
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.)